Kongens gate 22 er en gammel bygård i Kongens gate i Moss sentrum. Bygården ble bygd i 1883, og huset var tidligere et av byens tre apotek. Gaten som bygården ligger i het opprinnelig «Konggaden». Dette navnet var i bruk før 1841 og i 1907 ble navnet endret til Kongens gate. Kongens gate 22 er ikke den opprinnelige adressen. Tidlig på 1800-tallet var adressen Kongens gate 97 og 98, i 1841-1868 var adressen Kongens gate 126a og fra 1884 til 1889 var adressen Kongens gate 22, og i 1904 var adressen Kongens gate 24. I dag heter adressen Kongens gate 22.

Historie
--------

 Daværende Kongens gate 22 (1913) Foto: Gustaf Lindman

Eier: Moss by- og industrimuseum

Lisensiering: CC BY-NC-ND

MuseumsidentifIkasjonsnummer: MBIF.2000.014-210

Før i tiden var Kongens gate 22 et forretningsbygg og gikk under navnet "Elefant-Apotheket". Dette apoteket brant ned i en bybrann, og det ble deretter bygget et nytt apotek i Kongens gate 22. Bygningen besto av to deler: en leilighet i øvre del av bygningen og et apotek i nedre del av bygningen. På apoteket ble det solgt eksklusive varer som sjokolade, margarin og te. Dette ble det reklamert for ved inngangspartiet til bygningen.

Det har vært apotek i Moss i flere hundre år. Alle eldre apotek som ble opprettet før 1850 i Norge var basert på private privilegier. Apotekeren måtte først ha Kongelig Bevillingsbrev, og måtte være eksaminert av Fakultetet i København.Moss fikk sitt første apotek i 1736, som var en filial av Fredrikstad Apotek. Filialapoteket holdt til på forskjellige ledige lokaler.

På 1900-tallet hadde byen tre apotek; Elefantapoteket i Kongens gate 22, Apoteket Ørnen i Dronningens gate 14 og Svaneapoteket i Storgata 16 - senere Dronningens gate 27. I dag eksisterer ingen av apotekene på sin opprinnelige adresse. Til tross for dette er Elefantapotekets symbol, altså elefanten, bevart på fasaden i Kongens Gate 22.

Beboere
-------

### Fra 1881

1881: bybrann i Moss. **Oswald Fredrik Bruun** kjøpte Moss Apothek i Kongens gate 27 av **Carl Friederich Finck**. Moss Apotek ble flyttet fra Kongens gate 27 til Kongens gate 22, hvor det fikk navnet Elefantapoteket. Apoteket skiftet navn ettersom at Bruun ikke lenger fikk lov til å kalle sitt apotek for Moss Apothek.

**Harald Thaulow:** tok over apoteket etter Bruun, og hadde det i et år.

**Christen Andreas Lamballe:** hadde apoteket til 1903.

**Lauritz Beer Jonassen:** var her til 1910, og i tillegg hadde filial i Hølen.

**Knut Michael Spæren:** var her i to år, til 1912.

**Johan Heinrich Meyer Sørenssen:** han overtok etter Spæren, og gjorde seg bemerket i bybildet, ettersom han var med i Moss bystyre. Sørenssen døde i 1924. 

### Fra 1925

**Sigurd og Toralf Lundegaard:** to sørlandsbrødre fra Farsund. Sigurd tok over Elefantapoteket i 1925, og han døde kun 55 år gammel. Hans bror Toralf Lundegaard drev apoteket videre frem til 1959.

**Hans Holmboe:** ble født i 1862 i Fredrikstad. Holmboe var en privatpraktiserende lege fra Kragerø og hadde fra 1927 sitt kontor i Kongens gate 22. Holmboe hadde en kone ved navn Cathrine Holmboe, f. 1868 i Fredrikstad. Sammen hadde de døtrene Cathrine Radich Holmboe, f. 1897 i Inderøy, og Agnes Holmboe, f. 1899 i Moss. Familien sammen med tjenestepikene Sofie Ottesen og Hilda Olsson bodde i leilighet 03 i Chrysties Gade 1a i Moss.

**Leif Kristian Stang Hedenskou:** 1959-1972. Han var fra Moss, og sønn av Ludvig Nikolai Hedenskou.

**Sofie Aasmundrud:** 1972-1976. Sosialdepartementet ga henne bevilling til å drive Elefantapoteket i Moss.

**Petter R. Kvamme:** 1976-1997. Kvamme solgte Kongens gate 22 for kr 4 300 000,- til Naf Gårdene As.

Byggestil
---------

Elefantsymbolet bevart som et minne.
De fleste av husene som gikk tapt i bybrannen i 1881 lå ved Kongens gate og Klostergata, og en av disse bygningene var Kongens gate 22. På denne tiden var det mange norske byer som ble herjet av bybranner. I 1883 begynte gjenoppbyggingen av Moss sentrum, og Kongens gate 22 var en av de første bygårdene som ble reist opp igjen. Det ble lagt mye penger og jobb i å få et stilfullt bygg. Bygningen består av elementer fra historismens tid. På toppen troner det en liten gresk gavl med rosett i, samt tre overdimensjonerte akroterier og elefanten. 

Det kom i 1978 inspektører fra departementet som skulle kontrollere og gi sine påbud. Etter denne inspeksjon fikk Elefantapoteket beskjed om å bygge om. Den indre delen av lokalene skulle moderniseres og planene måtte til Sosialdepartementet for å godkjennes. Bygården ble til tross for dette ikke gjort om og modernisert før i 1982. Utvendig ble blant annet utgangsdøren byttet ut med et vindu og trappen foran inngangen fjernet. Innvendig ble gulvet byttet ut og rampe for å utjevne nivåforskjeller ute og inne, og lettvegger ble satt opp.

Referanser
----------

1. ↑  «Kongens gate – Moss byleksikon».. Besøkt 3. september 2020.  Ekstern lenke i `|verk=` (hjelp)
2. ↑  «Kongens gate 22 i Moss. A/S Moss KaffeforretningKongens gate 22 i Moss. A/S Moss Kaffeforretning i Moss. Brændt Kaffe. The. Cacao. Raa Kaffe. Chocolade. Margarin. Reklame: paa alle Kjøp. Kun prima varer. A/S Moss Kaffeforretning ikke opgitt i Adressebok for Fredrikshald, Fredrikstad, Moss, Sarpsborg 1911-12. Kontoret til Doktor Holmboe, (H. Holmboe), Kongens gate 22. Hans Holmboe, f. 1862 i Kragerø, privtapratiserende lege i Moss (Folketelling 1910 Moss). Gateadressa til lege Hans Holmboe oppgitt til Kongens gate 22 ifølge Adressebok for Fredrikshald, Fredrikstad, Moss, Sarpsborg 1911-12. Reklame: Om hjørnet Elephant-apotheket. Torvet.». *digitaltmuseum.no*. Besøkt 4. september 2020.
3. ↑  «Kongens gate 22 i Moss.». *digitaltmuseum.no*. Besøkt 3. september 2020. «A/S Moss KaffeforretningKongens gate 22 i Moss. A/S Moss Kaffeforretning i Moss. Brændt Kaffe. The. Cacao. Raa Kaffe. Chocolade. Margarin. Reklame: paa alle Kjøp. Kun prima varer. A/S Moss Kaffeforretning ikke opgitt i Adressebok for Fredrikshald, Fredrikstad, Moss, Sarpsborg 1911-12. Kontoret til Doktor Holmboe, (H. Holmboe), Kongens gate 22. Hans Holmboe, f. 1862 i Kragerø, privtapratiserende lege i Moss (Folketelling 1910 Moss). Gateadressa til lege Hans Holmboe oppgitt til Kongens gate 22 ifølge Adressebok for Fredrikshald, Fredrikstad, Moss, Sarpsborg 1911-12. Reklame: Om hjørnet Elephant-apotheket. Torvet.»
4. ↑  Kulturminnesøk. «Kulturminnesøk». *kulturminnesok.no*. Besøkt 3. september 2020.
5. ↑  «Apotek i Moss – Moss byleksikon». *www.mossbyleksikon.no*. Besøkt 3. september 2020.
6. ↑  «Nasjonalbiblioteket».. Besøkt 8. september 2020.  Ekstern lenke i `|verk=` (hjelp)
7. ↑  «Apotek og apotekere i Moss gjennom tidene». *Moss Avis*. Nasjonalbiblioteket - www.nb.no. 28. august 1982. Besøkt 3. september 2020.
8. ↑  «Nasjonalbiblioteket».. Besøkt 8. september 2020.  Ekstern lenke i `|verk=` (hjelp)
9. ↑  «Kulturminnekart» (PDF). Besøkt 03.09.2020.
10. ↑  «001 Hans Holmboe - 03 - 0029 Chrysties Gade 1a - 010 - Tellingskretsoversikt - Folketelling 1900 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 3. september 2020.
11. ↑  «Nasjonalbiblioteket». *www.nb.no*. Besøkt 4. september 2020.
12. ↑  «Nasjonalbiblioteket». *www.nb.no*. Besøkt 4. september 2020.
13. ↑   (PDF) .  Manglende eller tom `|tittel=` (hjelp)
14. ↑  «Nasjonalbiblioteket».. Besøkt 4. september 2020.  Ekstern lenke i `|verk=` (hjelp)

|  |  |
| --- | --- |
| Oppslagsverk/autoritetsdata | Riksantikvaren kulturminne
 |